Rumania

Rumania es lande de esti Europa. Li chef-urbe de Rumania es Bukareshti.

Depos 2004 Rumania es membre de NATO.

Ye 2006 Rumania devenid membre del Europan Unione.

 Antikeso 

Li base del rumani popule es li Dakes. L'Emperere romani Traian non did okupa omna li lande.

Existad regione del Dacii liberi / li liber Dakes, en Moldova ma al komenso del medieve les vivad e parlad kom li altri moldovanes.

Li Rumanes es gloriosi tam de Burebista, kel venkad li Romanes, kam de Decebal / Dechebal, kel did bli venkat, kam de Traian kel venkad li Dakes.

Li Dakes haved nur un Deo, Zamolxis e li Rumanes, Ortodoxi-Kristianes, es gloriosi den lon ansestres esed ja monoteistes.

Les es anke tre gloriosi tu es filies del Romanes, tum kel explika li nome de Rumania.

Al sekle dek-six li savantes de omnilok did klasifira li lingues e li Rumanes  aprendad ke les parla latinidi lingue. Kom li max importanti latinidi lingue del tempe esed Fransum, li Rumanes studiad Fransum kun amo, e les kontinua nunim e es tre frankofiles.

Tum explika ke, after vordes veniti del Slavonum, Grekum e Madiarum, li max grandi nombre de externi vordes intrati en Rumanum es fransi vordes, ma kelkifoy li signifiko chanja. Talim :

Portbagaj en Rumanum   Coffre en Fransum

Peron en Rumanum         Quai de gare en Fransum

În față en Rumanum         Devant en Fransum

Vizavi en Rumanum          En face en Fransum

 Historie 

Li nome România [romыniya] o pli bonim Ромыния den li Rumanum esed skriptet en sirilike al epoke, esed li nome ke li Moldo-Valahia - unione del prinsipat de Moldova kun li prinsipat de Valahia - prendad kand li du landes did elekte voievod Alexandru Ioan Cuza.

Dise did desida en 1862 ke li Unione vud es definitivi e ke li novi lande vud es nomirati Ромыния. Li novi unionati Asemble aprovad.

Sin li helpo del fransi Emperere Napoléon III tali Unione non vud es rekonosati internationalim, prinsipalim da li visines Rusia e Turkia.

Li rego Carol Întâi / Karl Unesmi, Karl von Hohenzollern, kel fondad regali dinastie after li governo d'Alexandru Ioan Cuza,  nultempe savad parla Rumanum e li konsiles de ministros esed parlat en Fransum. Tamen li rego did ordona tu skripte Rumanum en latini alfabete.

Lon nevo e suksesoro Ferdinand Unesmi, anke lo naskat en Germania, did es tamen li unesmi  veri rumani rego.